## **BTKM205BA-KR3**

## **Kiadói, szerkesztői ismeretek**

## Hlavacska András

hlavacskandras@gmail.com

*Kedd, 08.00-10.00, fsz. 1/1.*

## **A kurzus leírása**

A kurzus célja, hogy a hallgatók átfogó képet kapjanak a kiadványszerkesztés különböző állomásairól: végigkövessék a kézirat útját a szerző „asztalfiókjától” a nyomtatott könyvig. Az órákon a hallgatók elsősorban a kiadói munkafolyamattal (az olvasószerkesztő, a korrektor és a tördelő munkájával) ismerkednek meg interaktív feladatokon keresztül, de rövid betekintést nyernek az ezt megelőző és követő folyamatokba is (a kézirat szerző általi előkészítésébe, stíluslapra hozásába, a kiadvány könyvbemutatón és közösségi médiában történő népszerűsítésébe). A szemináriumon elsajátítható ismeretek nemcsak azok számára lehetnek hasznosak, akik a későbbiekben szerkesztői pályára lépnek, de segíthetnek felkészíteni a hallgatókat az egyetemi szemináriumi dolgozatok/szakdolgozatok igényes stilisztikai és formai kivételezésére is.

**Követelmények**

1. A témáknál kijelölt kötelező olvasmányok feldolgozása: olvasmányonként három elgondolkodtató kérdés megfogalmazása, melyek tükrözik a szöveg értő befogadását.
2. Az olvasószerkesztői próbamunka elvégzése határidőre.
3. Aktív részvétel a könyvbemutató szervezésében.

**Alkalmak**

1. **Óramegbeszélés** (február 8) A tematika és a követelmények tisztázása
2. **A kiadványszerkesztés állomásai** (február 15) Bevezető beszélgetés, melynek központi kérdése, hogy miképp jut el a szerző kézirata a könyvesboltok polcaira.
3. **A kézirat** (február 22) A főszöveg, a főszöveget megelőző és követő járulékos részek / Gyurgyák János, *Szerzők és szerkesztők kézikönyve*, Osiris, Budapest, 2005, 33–71; 71–129; 129–191.
4. **A szerző** (március 1) A szerző felelőssége, feladatai és jogai a kiadványszerkesztés folyamatában / Gyurgyák János, *A szerző és a kiadó* = Uő., *Szerzők és szerkesztők kézikönyve*, Osiris, Budapest, 2005, 211–227.
5. **Könyvbemutató-szervezés** (március 8) Az áprilisi könyvbemutató előkészítése.
6. **Az olvasószerkesztő** (március 22) Az olvasószerkesztő feladatkörének tisztázása, olvasószerkesztői gyakorlatok / Gyurgyák János, *A szerkesztés* = Uő., *Szerzők és szerkesztők kézikönyve*, Osiris, Budapest, 2005, 247–279.
7. **Könyvbemutató-látogatás** (április 5)
8. **Tapasztalatcsere a könyvbemutatóról** (április 12)
9. **A szöveggondozó** (április 19) A korrektor feladatkörének megismerése, szöveggondozói gyakorlatok / Gyurgyák János, *A korrektúra* = Uő., *Szerzők és szerkesztők kézikönyve*, Osiris, Budapest, 2005, 279–301.
10. **A tördelő** (április 26) A tördelő feladatkörének megismerése / Gyurgyák János, *A műszaki szerkesztés* = Uő., *Szerzők és szerkesztők kézikönyve*, Osiris, Budapest, 2005, 301–323. [Az olvasószerkesztői próbamunka leadási határideje]
11. **A nyomtatott és az online folyóirat** (május 3)
12. **Jegybeírás** (május 10) a féléves munka értékelése

**Ajánlott szakirodalom**

Bart István, Világirodalom és könyvkiadás a Kádár-korszakban, Osiris, Budapest, 2002.

Bart István, A könyvkiadás mestersége, Osiris, Budapest, 2005.

Brownstone, David M. – Franck, Irene M., The Dictionary of Publishing, Van Nostrand Reinhold, New York, 1982.

Eco, Umberto, Hogyan írjunk szakdolgozatot?, ford. Klukon Beatrix, Gondolat, Budapest, 1992.

Énekes Ferenc, Kiadványszerkesztés, I–IV., Novella, Budapest, 2000.

Epstein, Jason: A könyvkiadás múltja, jelene és jövője, ford. M. Nagy Miklós, Európa, Budapest, 2002.

G. Szabó Sára – Gombos Péter, Hogyan írjunk (és gépeljünk) szakdolgozatot, Profunda Könyvek, Kaposvár, 2009.

##### Gyurgyák János, Szerzők és szerkesztők kézikönyve, Osiris, Budapest, 2018.

H. Nagy Péter, Irodalmi vérszipoly (Szécsi Noémi: Finnugor vámpír – könyvbemutató), Bárka 2003/1, 119–122.

Pogány György, A könyvszakma segédkönyvei, Hatágú Síp Alapítvány, Budapest, 2006.

Rátz Miklós – Timkó György, Idegen nyelvű szövegek kézirat-előkészítése, szedése és korrektúrája, Corvina, Budapest, 1970.

Szántó Tibor, Könyvtervezés, Kossuth Nyomda, Budapest, 1988.